126. epigramma
Itt nyugszik Diophantes. A sír maga — bámulatos mód! —
    Szám-művészettel hirdeti élte korát.
Egy hatodát száná neki gyermekidőnek az isten.
    Még fél annyi után képire pelyhet adott.
Egy heted eltelvén, nászfáklyát gyujtata néki;
    Végre öt év multán fiuval áldja meg őt.
Kései, gyönge fiú! Csak félig elérted atyádnak
    Élte korát s hamarán elragadott a halál.
Vígaszt lelt a tudós négy évig a számtudományban
    És azután maga is élete végire ért.
Epigrammák